Title: ПРОТОКОЛ № 26
Author: Administrator
Last saved by: ralitca
Company: VSS

ПРОТОКОЛ № 46
от заседанието на Комисия „Международна дейност” на ВСС, 
проведено на 18.11.2015 г.

	Днес, 18.11.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев 
				       Милка Итова

	На заседанието присъства експертните сътрудници на комисията: Христина Тодорова – директор на дирекция „Международна дейност” и Аделина Кандова – главен експерт в дирекция „Международна дейност”.

ДНЕВЕН РЕД:

1. ОТНОСНО:  Писмо от Националния институт на правосъдието с приложени обявления за краткосрочни и дългосрочни стажове по Програмата за обмен 2016 г. на Европейската мрежа за съдебното обучение (ЕМСО). 

Комисия „Международна дейност”
Р Е Ш И:

1.1  ОДОБРЯВА обявленията за краткосрочни и дългосрочни стажове по Програмата за обмен 2016 г. на Европейската мрежа за съдебното обучение.

2. ОТНОСНО: Писмо от Вероника Николова – съдия във ВКС и национално лице за контакт на Европейската съдебна мрежа по граждански  и търговски дела относно освобождаване от функциите й като национално лице за контакт на Европейската съдебна мрежа по граждански  и търговски дела.

Комисия „Международна дейност”
Р Е Ш И:

2.1 Да се изпрати писмо до Секретариата на ЕМСС, с копие до Вероника Николова – съдия във ВКС, в което да се уведомят, че с решение на ВСС по протокол № 44/30.07.2015 г. Богдана Желявска – съдия в СГС  е новоизбраното лице за контакт на Национална съдебна мрежа по граждански и търговски дела в Република България - граждански дела.

3. ОТНОСНО: Писмо от Габриела Иванова – гл. специалист в дирекция „Човешки ресурси” в Министерство на външните работи относно информация за вакантни позиции за командировани национални експерти в Генерални дирекции на ЕК.

Комисия „Международна дейност”
Р Е Ш И:

3.1 Възлага на експертите на дирекция „Международна дейност” да обмислят предложения относно регламентиране на правила за дългосрочните стажове и срока на неплатения отпуск.
3.2. Възлага на експертите на дирекция “Международна дейност” да публикуват обява за командировани национални експерти – позиция OLAF B 3 със срок за кандидатстване -23.11.2015 г. 
4. ОТНОСНО: Извлечение от решение на комисия „Публична комуникация” по протокол № 37/03.11.2015 г. относно доклад и материали от участниците в Третата международна конференция „Съдилища и комуникация”.

Комисия „Международна дейност”
Р Е Ш И:

4.1 Приема за сведение доклад и материали от участниците в Третата международна конференция „Съдилища и комуникация”.
4.2 Възлага на експертите на дирекция „Международна дейност” да извършат превод на предоставените материали.
5. ОТНОСНО: Предложение от Христина Тодорова – директор на дирекция „Международна дейност” относно организация на експертите в дирекцията за работа по проектите на Европейската мрежа на съдебните съвети.

Комисия „Международна дейност”
Р Е Ш И:

5.1 Одобрява предложението от Христина Тодорова – директор на дирекция „Международна дейност” относно организация на експертите в дирекцията за работа по проектите на Европейската мрежа на съдебните съвети.
5.2 Да се изпрати на определените от ВСС членове за участие по проектите на ЕМСС.
6. ОТНОСНО: Писмо от Милена Коцева – директор на дирекция ППРБЕСПЧ относно информация по жалба № 5334/11 пред Европейския съд по правата на човека.
Комисия „Международна дейност”
Р Е Ш И:

6.1 Да се изиска от Министерство на правосъдието копие на жалба № 5334/14 и указанията отправени към правителството посочени в писмото.
7. ОТНОСНО: Извлечения от решения на Комисия по дисциплинарните производства, Комисия по анализ и отчитане степента на натовареност на органите на съдебната власт и Комисия „Бюджет и финанси” относно запитване до Секретариата на Европейската мрежа на съдебните съвети за механизма на формиране на възнагражденията на (съдиите) магистратите.

Комисия „Международна дейност”
Р Е Ш И:

7.1 Приема за сведение извлеченията от решения на Комисия по дисциплинарните производства, Комисия по анализ и отчитане степента на натовареност на органите на съдебната власт и Комисия „Бюджет и финанси” относно запитване до Секретариата на Европейската мрежа на съдебните съвети за механизма на формиране на възнагражденията на (съдиите) магистратите.

8. ОТНОСНО: Извлечения от решения Комисия по анализ и отчитане степента на натовареност на органите на съдебната власт и Комисия „Публична комуникация” относно организиране на конференция с международно участие на теми: „Реформа на съдебната карта”, „Разпределение на делата” и „Съдебна статистика – обмяна на опит и добри практики”.

Комисия „Международна дейност”
Р Е Ш И:

8.1 Отлага разглеждането на точката, която да се разгледа на заседание, в присъствието на всички членове на комисията.

9. ОТНОСНО: Писмо от Прокуратурата на Република България с обобщена информация за м. октомври 2015 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

Комисия „Международна дейност”
Р Е Ш И:

9.1 Приема за сведение обобщена информация за м. октомври 2015 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

9.2 Информацията да се предостави на Румен Митев - началник отдел "Статистически анализ и обработка на данни" в АВСС.

10. ОТНОСНО: Информация относно изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.

Комисия „Международна дейност”
Р Е Ш И:

10.1 Да се уведомят председателите на всички постоянни комисии на ВСС, които не са предоставили информация относно изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка, да предоставят такава в срок до края на деня.

11. ОТНОСНО: Извлечение от решение на комисия „Бюджет и финанси” по протокол № 50/11.11.2015 г. относно получена покана за партньорство в Апелативен съд гр. Варна по Проект „Безвъзмездни средства за дейност за подпомагане на правата на лица, заподозрени или обвинени в престъпления”.

Комисия „Международна дейност”
Р Е Ш И:

11.1 Приема за сведение извлечение от решение на комисия „Бюджет и финанси” по протокол № 50/11.11.2015 г. относно получена покана за партньорство в Апелативен съд гр. Варна по Проект „Безвъзмездни средства за дейност за подпомагане на правата на лица, заподозрени или обвинени в престъпления”.

12. ОТНОСНО: Писмо от Питър Х.Соломон, професор по политически науки и право, с въпроси във връзка с проучване на прозрачността в работата на съдебните съвети и идентифициране на модели и добри практики. 

Комисия „Международна дейност”
Р Е Ш И:

12.1 ПРЕПРАЩА въпросите във връзка с проучване на прозрачността в работата на съдебните съвети и идентифициране на модели и добри практики за отговори по компетентност на комисия „Публична комуникация“ на ВСС.

13. ОТНОСНО: Писмо от Тони Томпсън – представител на Световната банка за България относно предварителен екземпляр на доклада на Световната банка „България: Функциониране на съдебната система, натовареност с дела и преглед на разходите (2008-2014 г.).

Комисия „Международна дейност”
Р Е Ш И:

13.1 Приема за запознаване предварителен екземпляр на доклада на Световната банка „България: Функциониране на съдебната система, натовареност с дела и преглед на разходите (2008-2014 г.).

РАЗНИ:

14. ОТНОСНО: Решение на комисия „Международна дейност“ (КМД) по т. 4 от заседание, проведено на 07.10.2015 г. относно информация, предоставена от постоянните комисии на ВСС в изпълнение на решения на комисия „Публична комуникация“ (КПК) по протоколи № 26/21.07.2015г. и № 28/04.08.2015г. за изготвяне на информация за дейността на постоянните комисии на ВСС от конституирането на сегашния състав на ВСС на 03.10.2012 г. до момента. 

Комисия „Международна дейност”
Р Е Ш И:

14.1 Информацията от постоянните комисии на ВСС да бъде публикувана на интернет страницата на ВСС във версията на английски език едновременно, след като бъде извършен превод на материалите, предоставени от всички комисии на ВСС. 

	14.2 Препис от решението да се изпрати на Комисия „Публична комуникация“ за сведение. 

15. ОТНОСНО: Писмо от Прокуратурата на Република България относно определяне на прокурор за участие в срещата на проектния екип на ЕМСС по Проект „Независимост и отчетност на съдебната власт”, която ще се проведе на 3 - 4 декември 2015 г. в гр. Брюксел, Белгия.

Комисия „Международна дейност”
Р Е Ш И:

15.1 Предложението да се включи към материалите за заседанието на ВСС на 19.11.2015 г.

16. ОТНОСНО: Предложение от Милка Итова – член на КМД относно  проектните фишове и графиците на провеждане на срещите по Проект 1 „Независимост и отчетност, Проект 2 – „Стандарти VI – стандарти за представителството на гражданското общество в съдебното управление”, и Проект 3 „Финансиране на съдебната система”.

Комисия „Международна дейност”
Р Е Ш И:

16.1 Да се предостави на Комисия „Бюджет и финанси” информацията за трима участници и преводач за участие по Проект 2 – „Стандарти VI – стандарти за представителството на гражданското общество в съдебното управление”.

16.2 Да отправи молба до всички определени от ВСС участници в трите проекта ЕМСС, съобразно проектните фишове до края на проектите и графиците на провеждане на срещите, да уведомят Комисията къде ще участват. 

           ПРЕДСЕДАТЕЛ НА
                                                     КОМИСИЯ „МЕЖДУНАРОДНА ДЕЙНОСТ”:/П/
		СОНЯ НАЙДЕНОВА